[E]go N. abbas Sancti Pauli Senonensis notum facio universis presentes litteras inspecturis quod cum discordia esset inter Philippum Mabile domicellum ex una parte et monachos Vallis lucentis ex altera super reparationem quorumdam fossatorum per que divisio fiebat inter nemora de Cereliaco et nemore Sancte Marie ; illam reparationem sine suo assensu predictus Philippus non debere fieri asserebat, quam ergo predicta reparatio ipso nesciente fiebat de predictis monachis conquerebatur dicens illos sibi injuriosus existere et molestos, tandem vero predicta discordia ad statum pacis reducta fuit me presente in hunc modum : constitutis in nostra presentia abbate Vallis lucentis et predicto Philippo, ipse Philippus, mediante fide, creentavit de cetero monachos Vallis lucentis super predicta reparatione numquam vexaturos. In cujus rei testimonium presentem cartam sigilli mei feci munimine roborari. Actum anno Gracie M° CC° vicesimo mense novembri.